

VLADA REPUBLIKE HRVATSKE

Zagreb, 5. siječnja 2023.

**PREDLAGATELJ:** Ministarstvo gospodarstva i održivog razvoja

**PREDMET:** Verifikacija odgovora na zastupničko pitanje Davorka Vidovića, u vezi s odlukom o zatvaranju Rafinerije nafte Sisak

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 *PRIJEDLOG*

KLASA:

URBROJ:

Zagreb,

 **PREDSJEDNIKU HRVATSKOGA SABORA**

PREDMET: Zastupničko pitanjeDavorka Vidovića, u vezi s odlukom o zatvaranju Rafinerije nafte Sisak - odgovor Vlade

 Zastupnik u Hrvatskome saboru, Davorko Vidović, postavio je, sukladno s odredbama članaka 132., 133., 134. i 135. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.), zastupničko pitanje u vezi s odlukom o zatvaranju Rafinerije nafte Sisak.

 Na navedeno zastupničko pitanje Vlada Republike Hrvatske daje sljedeći odgovor:

 U Republici Hrvatskoj društvo INA - Industrija nafte d.d. (u daljnjem tekstu: Društvo) je važan gospodarski i energetski subjekt, stoga je Vladi Republike Hrvatske prioritet njegovo pozitivno poslovanje, razvoj kompanije i održivost njegovog vertikalno integriranog modela poslovanja.

 Odluka o transformaciji rafinerijskog poslovanja Društva bila je poslovna odluka kompanije donesena na temelju ekonomskih analiza, s ciljem da se gubici od milijardu kuna godišnje pretvore u dobit te stvori osnova za konkurentno i profitabilno dugoročno poslovanje.

 Eventualno potrebna dodatna obrazloženja u vezi s pitanjem zastupnika dat će ministar gospodarstva i održivog razvoja dr. sc. Davor Filipović.

PREDSJEDNIK

 mr.sc. Andrej Plenković